Aukaúthlutun úr safnasjóði 2019 – símenntunarstyrkir til viðurkenndra safna 7. janúar 2020 Mennta - og menningarmálaráðherra hefur að fenginni umsögn safnaráðs úthlutað 47 símenntunarstyrkjum til viðurkenndra safna úr aukaúthlutun safnasjóðs 2019 að heildarupphæð 12.186.800 kr . Veittar voru tvær tegundir styrkja , Símenntun fyrir starfsmenn safns annars vegar og Námskeið / fyrirlesarar hins vegar . Símenntun fyrir starfsmenn safns má nota m.a. til að sækja formlega menntun eða sem ferða - og uppihaldsstyrk til starfsmannaskipta safna . Styrktegundin Námskeið / fyrirlesarar er hugsuð sem styrkveiting til námskeiðshalds eða fyrirlestra innanlands sem gæti nýst stærri hóp safnamanna . Að þessu sinni fengu 29 viðurkennd söfn alls 47 símenntunarstyrki , frá 52.000 kr. til 300.000 kr. hver . 40 styrkir af tegundinni Símenntun fyrir starfsmenn safns voru veittir , alls 10.166.800 kr. og 7 styrkir voru veittir af tegundinni Námskeið / fyrirlesarar , alls 2.020.000 kr . Lista yfir styrkveitingar og styrkþega má finna hér .